คือเจาะหูได้ประมาณ2เดือนแล้วพึ่งมีอาการอักเสบเลยถอดตุ้มหูออกแล้วมันตันแต่เหมือนยังมีหนองอยู่ข้างในแต่อาการบวมมันลดลงทำยังไงมันถึงจะหายคะคุณ
สวัสดีค่ะการเจาะหูก็คือการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไป คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาหากแผลที่เจาะหูมา ปวด บวม แดง มีเลือดหรือหนองไหล เป็นสัญญาณว่าอาจมีการอักเสบหรือติดเชื้อที่แผล ควรไปพบแพทย์เพื่อตรวจดูร่วมด้วย หากแพทย์ดูลักษณะแล้วน่าจะมีการติดเชื้อ จะจ่ายยาฆ่าเชือมาให้รับประทาน หรือกรีดระบายหนองถ้าจำเป็น และถ้าแผลเจ็บและอักเสบมากอาจจะต้องงดใส่ตุ้มหูไปก่อน ตอนนี้รับประทานยาแก้ปวด ยาแก้อักเสบร่วมด้วยได้ และใช้สำลีสะอาดชุบน้ำเกลือทางการแพทย์เช็ดแผลเบาๆได้